สวัสดีครับคือผมมีก้อนที่ใต้ลิ้นไปหามีอีกคนบอกอาจจะเป็นเส้นเลือดขอด อีกคนบอกอาจจะต่อมน้ำลายแตก และตอนนี้คือคนที่บอกว่าต่อมน้ำลายแตกได้ทำการผ่าออกให้ผมแล้ว แล้วบางช่วงได้ยินพูดขณะผ่าตัดว่าหรือจะเป็นเส้นเลือดขอดจริงๆ ยังไงวะ ได้ยินแล้วรู้สึกค่อนข้างกังวลมากเลยครับกลัวมันจะเป็นอะไรไม่ดีหรือหนักกว่าเดิม ตอนนี้ผ่านมาประมาณ3-4วันแล้วแผลเริ่มไม่ปวดแต่มันก็ยังบวมๆอยู่อะครับ นัดไปอีก แล้วบอกไว้ว่าถ้ามันไม่หายเขาอาจจะตัดต่อมน้ำลายออก แล้วถ้าตัดต่อมน้ำลายออกจะมีผลเสียอะไรตามมามั้ยครับ ผมเป็นคนที่คิดมากมากเลยครับกลัวจะเป็นอันตรายหนักกว่าเดิม😭
สวัสดีค่ะ อาการมีก้อนใต้ลิ้นดังกล่าวมา ถ้าเป็นก้อนเฉยๆนั้นก็เป็นไปได้ทั้งก้อนจากเส้นเลือดขอด หรือก้อนจากต่อมน้ำลายที่แตกแล้วน้ำลายออกมาคั่งเป็นก้อนซึ่งการตรวจภายนอก มองลักษณะก้อนอย่างเดียวอาจจะบอกให้ได้แน่ชัด 100% ไม่ได้ ส่วนใหญ๋ถ้ามีการผ่าตัดเข้าไปแล้ว สิ่งที่เห็นขณะผ่าตัด ร่วมกับถ้าแพทย์ส่งตรวจชิ้นเนื้อที่ผ่าออกมาด้วย ก็จะบอกได้มากขึ้นว่าก้อนนั้นเกิดจากความผิดปกติของอะไรให้กลับไปตามนัดของแพทย์ และถ้าแพทย์พิจารณาแล้วว่ามีความจำเป็นต้องตัดต่อมน้ำลายออกร่วมด้วย คือสงสัยก้อนเนื้องอกผิดปกติที่ต่อมน้ำลาย ควรทำตามคำแนะนำของแพทย์ผู้รักษา ต่อมน้ำลายมีหลายต่อมในช่องปาก และการตัดออกไปเพียงต่อมเดียว คือต่อมที่ผิดปกติที่อาจจะมีเนื้องอกอยู่นั้น ไม่น่าจะส่งผลร้ายหรือมีอันตรายต่อร่างกายได้ค่ะ